Държавен вестник, бр. 22, 2017 г., стр. 57

БРОЙ  22	
Д Ъ Р Ж А В Е Н  В Е С Т Н И К 	
СТР.  57  
заведения (ЗЛЗ) следва да се определят с 
наредба по чл. 46 ЗЛЗ, а не с наредба по 
чл. 6 от същия закон.
Ответникът по жалбата – министърът на 
здравеопазването, я оспорва.
Представителят на Върховната админи-
стративна прокуратура предлага жалбата да 
бъде отхвърлена. При приемането на наред-
бата не са допуснати нарушения на чл. 77 
АПК, чл. 26, ал. 2 и чл. 28, ал. 3 от Закона 
за нормативните актове. Проектът за наред-
ба е публикуван на интернет страницата на 
Министерството на здравеопазването. Не е 
допуснато нарушение на Закона за ограни-
чаване на административното регулиране и 
административния контрол над стопанската 
дейност. Не е основателно твърдението за 
нищожност на § 5 ПЗР от наредбата, тъй 
като става въпрос за обществени отношения 
в областта на здравеопазването. Предста-
вителят на Върховната административна 
прокуратура счита за неоснователно оплак-
ването за противоречие на наредбата с акт 
от по-висока степен – чл. 6 от Закона за 
лечебните заведения.
Върховният административен съд обсъди 
доказателствата по делото и доводите на 
страните и прие за установено следното:
Жалбата е процесуално допустима. Пода-
дена от надлежни страни срещу подзаконов 
нормативен акт.
Процесуалните предпоставки, при които е 
допустимо оспорването на подзаконов норма-
тивен акт, са определени в чл. 185, 186 и 187 
АПК. Наредбата е подзаконов нормативен 
акт, издадена от министъра на здравеопазва-
нето, обнародвана е в „Държавен вестник“, 
бр. 106 от 23 декември 2014 г. Предмет на 
оспорване е подзаконов нормативен акт по 
смисъла на чл. 185, ал. 1 АПК. 
Разпоредбата на чл. 185, ал. 1 АПК до-
пуска оспорване на подзаконов нормативен 
акт – изцяло или в отделна разпоредба, по 
отношение на неговата законосъобразност. 
Видно от петитума на жалбата с нея се твър-
ди незаконосъобразност на Наредба № 19 от 
22 декември 2014 г. в цялост.
Съгласно чл. 186, ал. 1 АПК право да 
оспорват подзаконов нормативен акт имат 
гражданите, организациите и органите, чи-
ито права, свободи или законни интереси 
са засегнати или могат да бъдат засегнати 
от него или за които той поражда задълже-
ния. Жалбоподателите са юридически лица 
с нестопанска цел, създадени въз основа на 
Закона за юридическите лица с нестопанска 
цел, вписани в регистъра на юридическите 
лица с нестопанска цел като сдружения, 
които осъществяват дейност в обществена 
полза. С оглед на това те имат качеството 
на организация по смисъла на § 1, т. 2 АПК. 
За тях ще е налице право на оспорване на 
процесната наредба, ако тя засяга или може 
да засегне техни права или законни интере-
си. За да се прецени това обстоятелство, е 
необходимо да се установи какви са целите и 
какъв е предметът на дейност на сдружени-
ята, какви с оглед на това са техните права 
и законни интереси и налице ли е исканата 
от законодателя форма на тяхното засягане.
Регистрираните цели на сдруженията са 
съответно: защита интересите на частните 
болници, подобряване на здравното обслуж-
ване на гражданите, създаване на условия за 
честна конкуренция и развитие на пазара на 
медицински услуги; запазване и развитие на 
общинските болници, всестранно подпомага-
не на общинските болници с цел подобряване 
на медицинското обслужване на населението; 
защита на индивидуалните и колективните 
права на гражданите и организациите в 
сферата на здравеопазването. Оспорената 
наредба има за предмет утвърждаването на 
медицински стандарт „Акушерство и гинеко-
логия“. По своя предмет на правно регулиране 
Наредба № 19 рефлектира върху целите на 
сдруженията – жалбоподатели, и може да 
засегне законните им интереси, установени 
от законово регистрираните им цели. 
Наредба № 19 от 2014 г. за утвърждаване 
на медицински стандарт „Акушерство и ги-
некология“ е издадена от компетентен орган, 
министърът на здравеопазването, въз основа 
на законова делегация – чл. 6 от Закона за 
лечебните заведения (ЗЛЗ). На заседание на 
Министерския съвет на 2.12.2014 г. е внесен 
доклад на зам.-министъра на здравеопаз-
ването относно постъпили възражения и 
предложения по Наредба № 12 от 2014 г. 
за утвърждаване на медицински стандарт 
„Акушерство и гинекология“ (ДВ, бр. 66 
от 8.08.2014 г.). Взето е решение да се при-
еме утвърждаването на стария медицински 
стандарт „Акушерство и гинекология“ с 
„необходимите малки промени“, като про-
ектът се публикува на интернет страницата 
за възражения в 14-дневен срок.
На 5.12.2014 г. е публикуван проект за 
наредба за утвърждаване на медицински 
стандарт „Акушерство и гинекология“ на 
сайта на Министерството на здравеопазване-
то. На 23.12.2014 г. наредбата е обнародвана 
в „Държавен вестник“.
Върховният административен съд приема, 
че оплакването в жалбата за нищожност на 
§ 6 ПЗР (погрешно посочен в жалбата § 5)
от Наредба № 19 от 2014 г. е неоснователно.
С § 6 от преходните и заключителните 
разпоредби на Наредба № 19 от 2014 г. са 
направени изменения и допълнения в Наредба 
№ 41 от 2010 г. за утвърждаване на медицин-
ски стандарт „Медицинска паразитология“.